

**Στο Παγκύπριο Πρωτάθλημα Τένις Κουκκουλλής και Ανδρονίκου**

Ο Αντιπρόεδρος του Κυπριακού Οργανισμού Αθλητισμού Κωστάκης Κουκκουλλής και το μέλος του ΔΣ ΚΟΑ Ανδρόνικος Ανδρονίκου παρακολούθησαν το Σάββατο 17 Σεπτεμβρίου το Παγκύπριο Πρωτάθλημα Τένις που διοργάνωσε ο Όμιλος Αντισφαίρισης Λάρνακας.

Ο ΚΟΑ στηρίζει σταθερά την αντισφαίριση και η παρουσία της αντιπροσωπείας του Οργανισμού στο Πρωτάθλημα το πιστοποιεί. Ο Κωστάκης Κουκκουλλής και ο Ανδρόνικος Ανδρονίκου είδαν από κοντά τις προσπάθειες των αθλητών και έκαναν τις απονομές στους νικητές, συγχαίροντας παράλληλα τον Όμιλο Αντισφαίρισης Λάρνακας για την πολύ καλή διοργάνωση.